नपाध्यक्ष ने कर्मचारी को रुपए देकर कहा- मेरी चप्पल पॉलिश करा लाओ
गुरुवार शाम 4 बजे नपाध्यक्ष अशोक मालवीय ने मुझे अपने कक्ष में बुलाया.. और 20 रुपए देकर कहा- ये लो मेरी चप्पल और बाहर से पॉलिश कराकर लाओ। मैंने इंकार किया तो अध्यक्ष मुझ पर भड़क गए। क्या सरकार ने मुझे नपाध्यक्ष की चप्पल पॉलिश कराने के लिए नौकरी दी है।
यह सवाल शुक्रवार को रघुवंशी समाज की बैठक में नपा कार्यालय में सहायक राजस्व निरीक्षक नीलेश रघुवंशी ने समाजजनों से किया है। कर्मचारी के साथ इस शर्मनाक व्यवहार से गुस्साए समाजजनों ने निंदा प्रस्ताव पारित कर उक्त कृत्य के लिए नपाध्यक्ष को माफी मांगने के लिए 48 घंटे का अल्टीमेटम दिया है। अध्यक्ष द्वारा कर्मचारी के साथ दोयम दर्जे के व्यवहार की शिकायत समाजजन शनिवार को केंद्रीय मंत्री थावरचंद गेहलोत, विधायक दिलीपसिंह शेखावत सहित पार्टी आलाकमान को ज्ञापन के माध्यम से करेंगे। मामले में नपाध्यक्ष मालवीय ने कर्मचारी के आरोप को मनगढ़ंत बताया है। बैठक का संचालन का संचालन राजेश रघुवंशी ने किया। बैठक में कैलाश रघुवंशी, अनिल रघुवंशी, बसंत रघुवंशी, राघवेंद्र ठाकुर, हरीश रघुवंशी, रवींद्रसिंह रघुवंशी, मुनेश रघुवंशी, दीपक· रघुवंशी, नीलेश रघुवंशी, विकास रघुवंशी, रिक्की रघुवंशी, अजय रघुवंशी, ध्रुव रघुवंशी, प्रवेश रघुवंशी, राज रघुवंशी, मनीष रघुवंशी, नितिन रघुवंशी, रजनीश रघुवंशी आदि मौजूद थे।
नगर पालिका के अन्य कर्मचारी बोले घटना सही
मामले में घटना के दौरान नपा में मौजूद नपाकर्मियों ने बताया कर्मचारी नीलेश को चप्पल पॉलिश कराने काे कहा गया था। नपाध्यक्ष के उक्त रवैए से अन्य कर्मचारियों में भी आक्रोश है। साथी कर्मचारियों का तर्क था कि कोई ठीक से काम नहीं कर रहा तो उसे सस्पेंड अन्य तरीके से भी दंडित किया जा सकता है। इस तरह सार्वजनिक रूप से बेइज्जत करने का अधिकार किसी को नहीं है।
नपाध्यक्ष बोले- काम नहीं करते, डांटों तो आरोप लगाते हैं
नपाध्यक्ष ने बताया नीलेश कर्तव्यों का पालन नहीं करता, इसलिए सितंबर 2016 में भी उसे लोनिवि से हटाकर स्वास्थ्य शाखा भेजा गया था। यहां भी उसका काम संतोषजनक नहीं मिला। वर्तमान में वह राजस्व शाखा में है, यहां मिले काम में अधिकारियों ने लापरवाही की शिकायत की है। मैंने उसे ठीक से काम करने की नसीहत दी थी। इस पर वह मुझ पर अनर्गल आरोप लगा रहा है। मामले को दलित और सवर्ण के बीच मुद्दा बनाया जा रहा है। जो सही परंपरा नहीं है। इस तरह तो कोई काम ही नहीं कर पाएगा।
दूसरे कर्मचारी ने पॉलिश कराई चप्पल
नपा के कर्मचारियों ने बताया घटना के दौरान मौके पर मौजूद चतुर्थ श्रेणी कर्मचारी (भृत्य) ने स्थिति को संभाला और नपाध्यक्ष की चप्पल पॉलिश कराने ले गया। नपा कर्मचारियों का कहना है कि शासन उन्हें वेतन काम करने का देता है अथवा स्वाभिमान बेचकर नेताओं की चाकरी का। कर्मचारियों में इस बात का भी रोष है कि भृत्य से भी नपाध्यक्ष चप्पल कैसे पॉलिश करा सकते हैं।
बैठक में मंथन करते हुए चंद्रवंशी समाजजन।
hin_Deva hin_Deva hin_Deva bho_Deva hin_Deva hin_Deva hin_Deva awa_Deva hin_Deva hin_Deva